# Раздел І

**ТЕХНИЧЕСКА СПЕЦИФИКАЦИЯ**

на обществена поръчка с предмет: **„ДОСТАВКА НА ЕЛЕКТРОМАТЕРИАЛИ, РЕЗЕРВНИ ЧАСТИ И ОСВЕТИТЕЛНИ ТЕЛА ЗА УЛИЧНО ОСВЕТЛЕНИЕ НА ОБЩИНА ДОБРИЧКА“**

1. **ОПИСАНИЕ ПРЕДМЕТА НА ПОРЪЧКАТА**

Предмет на обществената поръчка е доставката на електроматериали и резервни части за улично осветление в населените места на община Добричка и доставка на нови светодиодни улични осветителни тела с цел подмяна на старите улични осветители през 2020 година.

Обществената поръчка е разделена на две обособени позиции:

**Обособена позиция 1: Доставка на електроматериали и резервни части за Улично осветление** - Възложителят ще поръчва електроматериали и резервни части според възникналите нужди за поддържане на уличното осветление в техническа изправност до 31.12.2020 г. или до изчерпване на осигурения финансов ресурс от 15 000.00 лв. без включен ДДС (18 000.00 лв. с ДДС);

**Обособена позиция 2:** Доставка на нови светодиодни улични осветителни тела, стълбове и крепежни елементи **–** Възложителят ще поръчва нови светодиодни улични осветителни тела, стълбове, рогатки и други крепежи според възникналите нужди до 31.12.2020 г. или до изчерпване на осигурения финансов ресурс от 15 000.00 лв. без включен ДДС (18 000.00 лв. с ДДС). Предвижда се, след приемане на бюджета на община Добричка за 2020 година, при необходимост стойността на поръчаните стоки да се увеличи с до 30 000,00лв. без включен ДДС или 36 000,00 лв. с включен ДДС.

**1.1. Описание на поръчката от Обособена позиция 1**

За обезпечаване поддръжката на уличното осветление в населените места на община Добричка през 2020 ще бъдат поръчвани електроматериали и резервни части в следните ориентировъчни количества:

Таблица 1

|  |  |  |  |
| --- | --- | --- | --- |
| **Поз. №** | **Вид, наименование, означение, мярка** | **Прогнозно количество** | **Забележка** |
| 1 | Енергоспестяваща луминесцентна лампа за улично осветление - 36 W/4 Р - PL - цветна температура 4000 К, 100% трифосфор, светлинен добив минимум 2900 lm, енергиен клас А, живот на лампата **-** минимум 10000 h | 700 бр. | Необходимо е към ценовото предложение на участниците да се приложи документ (сертификат), удостоверяващ съответствието на техническите характеристики на артикула с изискванията на Възложителя |
| 2 | Енергоспестяваща луминесцентна лампа за улично осветление - 18 W/2 Р- PL**-**C - цветна температура 4000К, 100% трифосфор, светлинен добив - минимум 1200 lm, енергиен клас - мин. В, живот на лампата - минимум 10000 h | 150 бр. | Необходимо е към ценовото предложение на участниците да се приложи документ (сертификат), удостоверяващ съответствието на техническите характеристики на артикула с изискванията на Възложителя |
| 3 | Енергоспестяваща лампа 20 HLX / E-27 спирала – цветна температура 4000К, 100% трифосфор, светлинен добив –минимум1200 lm,живот на лампата - минимум 10000 h | 10 бр. | Необходимо е към ценовото предложение на участниците да се приложи документ (сертификат), удостоверяващ съответствието на техническите характеристики на артикула с изискванията на Възложителя |
| 4 | LED лампа MCOB - 10W/6500K/E27/1200 lm | 500 бр. | Необходимо е към ценовото предложение на участниците да се приложи документ (сертификат), удостоверяващ съответствието на техническите характеристики на артикула с изискванията на Възложителя |
| 5 | LED лампа 30W / 6000K/E27 | 35 бр. |
| 6 | LED лампа PLL 21W / 4000K | 10 бр. |
| 7 | Дросел – 36W / 230V - електромагнитен | 60 бр. |
| 8 | Дросел – 18 W / 230V - електромагнитен, с къса планка, размери 85 х 40 mm | 10 бр. |
| 9 | Куплунг за енергоспестяваща луминесцентна лампа за улично осветление - PL 36 W/4 Р | 10 бр. |  |
| 10 | Куплунг за енергоспестяваща луминесцентна лампа за улично осветление- PL 18 W/2 Р | 10 бр. |  |
| 11 | Куплунг за стартер 36 W – ВИМ57 – 2/250 | 10 бр. |  |
| 12 | Стартер 4-65 W | 650 бр. |  |
| 13 | Часовник електронен, двойнотарифен (температура от -25 до +55 0C) | 120 бр. | За да се установи съответствие с техническите спецификации се изисква предоставянето на мостра |
| 14 | Часовник механичен, двойнотарифен (температура от -25 до +55 0C) | 20 бр. | За да се установи съответствие с техническите спецификации се изисква предоставянето на мостра |
| 15 | Фасунга (керамична) с планка - Е27 / 250V | 200 бр. |  |
| 16 | Контактор – Ie: 25A, Uе: 400V, Uб: 230V, 50Hz, вградени помощни контакти: 1 N/O; 1 N/C | 10 бр. | Необходимо е към ценовото предложение на участниците да се приложи документ (сертификат), удостоверяващ съответствието на техническите характеристики на артикула с изискванията на Възложителя |
| 17 | Автоматичен прекъсвач – 1P, 6A, крива C, 6kA | 10 бр. |
| 18 | Автоматичен прекъсвач – 1P, 25A, крива C, 6kA | 10 бр. |
| 19 | Биметална клема (мед-алуминий) 25/16 mm | 10 бр. |  |
| 20 | Токова клема | 10 бр. |  |
| 21 | Проводник – 1 х 1mm2 | 10 бр. |  |
| 22 | Рекордоман 6 mm2 | 10 м |  |
| 23 | СВТ кабел – 2х1,5 mm2 | 200 м |  |
| 24 | Лустер клема – 6mm2/380 V – 12 бр. на ред | 100 бр. |  |
| 25 | Изолационна PVC изолираща „Шведска” лента – 15 mm | 30 бр. |  |
| 26 | Усукан изолиран проводник УИП (френски) 2х16 AL/R | 300 м |  |
| 27 | Отклонителна клема за УИП | 50 бр. |  |
| 28 | Опъвателна клема регулираща за УИП | 10 бр. |  |
| 29 | Носеща клема за УИП | 10 бр. |  |

Посочените в таблицата количества са прогнозни и не са задължителни. Възложителят ще поръчва електроматериали и резервни части според възникналите нужди за поддържане на уличното осветление в техническа изправност до 31.12.2020 г. или до изчерпване на осигурения финансов ресурс от 15 000.00 лв. без включен ДДС (18 000.00 лв. с ДДС).

С цел отстраняване на непредвидени аварии по уличното осветление, Възложителят си запазва правото да заявява електроматериали и резервни части, които не са включени в Техническата спецификация или са включени поименно, но са с различни от описаните технически характеристики.

За доставката на заявените електроматериали и резервни части, които не са включени в Техническата спецификация или са включени поименно, но са с различни от описаните технически характеристики Участникът предлага единични цени като приложи фирмен каталог /ценоразпис/ с поместени единични цени и предлагана отстъпка. В каталога следва да са включени кабели и проводници, комутационна апаратура и средства за контрол и управление, електроинсталационни и електроизолационни материали, различни видове светодиодни и луминесцентни лампи.

За да се установи съответствие с техническите спецификации на част от артикулите, Възложителят изисква предоставянето на мостри на артикулите с позиции 13 с 14 от Таблица 1. При разглеждане на предложението, представители на Възложителя ще извършат оглед на предоставените мостри и ще извършат необходимите измервания, което няма да доведе до нарушаване целостта на мострите. При огледа няма да се разопаковат опаковките на свързващите елементи (винтове, планки и др.).

Приетите мостри ще бъдат върнати на участниците на посочен от тях адрес в срок от 10 (*десет*) дни след подписване на договора за доставка. При положение, че при огледа се наруши целостта на някоя от предоставените мостри, Възложителят ще заплати на участника стойността на мострата по предложената единична цена на посочена от него банкова сметка.

Възложителят ще задържи мострата на участника, избран за Изпълнител на поръчката до края на сключения договор.

**1.2. Описание на поръчката от Обособена позиция 2**

За разширяване на уличното осветление в населените места и за изпълнение на дейности по подмяна на старите улични осветители с нови светодиодни осветителни тела, Възложителят заявява необходимост от доставки в следните ориентировъчни количества:

Таблица 2

|  |  |  |  |
| --- | --- | --- | --- |
| **Поз. №** | **Вид, наименование, означение, мярка** | **Прогнозно количество** | **Забележка** |
| 1 | Доставка на LED осветително тяло за улично осветление с алуминиев корпус, захранващо напрежение ~230V / 50Hz, мощност 30W, температура на светене ≥ 4000К, ъгъл на осветеност: ≥ 1200, с възможност за монтиране на съществуващи рогатки с диаметър Ø60 | 450 бр. | За да се установи съответствие с техническите спецификации се изисква предоставянето на мостра |
| 2 | Рогатка за монтаж и закрепване на улични осветители върху стълбове и/или стени. | 10 бр. | Необходимо е към ценовото предложение на участниците да се приложи документ (сертификат), удостоверяващ съответствието на техническите характеристики на артикула с изискванията на Възложителя |
| 3 | Крепежни елементи за монтаж на рогатка за улични осветители върху стълбове и/или стени (шпилки, гайки, шайби и други). | 10 бр. |
| 6 | Тяло за улично осветление – 2х18 W (без луминесцентна лампа) | 10 бр. |
| 7 | Тяло за парково осветление – тип „Сфера” (без лампата) | 30 бр. |
| 8 | Стълб за улично осветление с височина над земята 5 м | 5 бр. |

Посочените в таблицата количества са прогнозни и не са задължителни. Възложителят ще поръчва осветителни тела, рогатки и/или стълбове според възникналите нужди в общината до 31.12.2019 г. или до изчерпване на осигурения финансов ресурс.

С цел задоволяване на непредвидени нужди от осветяване на обекти (пешеходни пътеки, сгради и др.), Възложителят си запазва правото да заявява осветителни тела, които не са включени в Техническата спецификация или са включени поименно, но са с различни от описаните технически характеристики.

За доставката на заявените осветители, които не са включени в Техническата спецификация или са включени поименно, но са с различни от описаните технически характеристики Участникът предлага единични цени като приложи фирмен каталог /ценоразпис/ с поместени единични цени и предлагана отстъпка.

За да се установи съответствие с техническите спецификации на светодиодните улични осветителни тела, Възложителят изисква предоставянето на мостра на осветителя от позиция 1 на Таблица 2 . При разглеждане на предложението, представители на Възложителя ще извършат оглед на предоставената мостра и ще извършат необходимите измервания, което няма да доведе до нарушаване целостта на мострата. При огледа няма да се разопаковат опаковките на свързващите елементи (винтове, планки и др.).

Приетите мостри ще бъдат върнати на участниците на посочен от тях адрес в срок от 10 (*десет*) дни след подписване на договора за доставка. При положение, че при огледа се наруши целостта на някоя от предоставените мостри, Възложителят ще заплати на участника стойността на мострата по предложената единична цена на посочена от него банкова сметка.

Възложителят ще задържи мострата на участника, избран за Изпълнител на поръчката до края на сключения договор.

1. **ОБЩИ ИЗИСКВАНИЯ ПРИ ИЗПЪЛНЕНИЕ НА ПОРЪЧКАТА**

Изпълнението на поръчката се извършва съобразно всички действащи в страната правила и норми за извършване на доставките, предмет на поръчката. Всички артикули, доставяни от Изпълнителя, трябва да бъдат окомплектовани със съответните сертификати за произход и качество, информационен лист за безопасност на продукта, инструкция за употреба на български език и декларация, удостоверяваща съответствието на доставяните материали с изискванията на Възложителя.

Доставяните продукти трябва да са в оригиналните опаковки на производителя, с ненарушена цялост. Предлаганите стоки трябва да са безвредни за здравето и живота на хората.

1. **ИЗПЪЛНЕНИЕ НА ПОРЪЧКАТА**

Доставките се извършват периодично по писмена заявка на Възложителя. Получаването на документа се потвърждава чрез електронно съобщение до изпращача. За целия срок на договора, заявените електроматериали и резервни части следва да бъдат доставяни до Автостопанството на Възложителя с адрес – град Добрич, бул. Трети март, № 70 **–** в срок от не повече от 7 (*седем*) работни дни, считано от датата на потвърждението за получаване на писмената заявка на Възложителя по факс, хартиен носител или по ел.поща. Приемат се и се заплащат само количествата и видовете, които са заявени и доставени при условията на подписания Договор за доставка.

Приемането на доставката се удостоверява чрез съставяне на Приемо-предавателен протокол, който се подписва от упълномощени представители на Възложителя и Изпълнителя и е основание за издаване на фактура – оригинал. Приемо-предавателният протокол се съставя в 3 (*три*) еднообразни екземпляра (два за Възложителя и един за Изпълнителя) и съдържа най-малко следната информация: вид и количество на доставената стока и нейното съответствие с офертата на Изпълнителя и изискванията на Възложителя, определени с техническата спецификация или конкретната заявка; номер на Договора; дата и място на доставка. Протоколът се подписва само при условие, че доставените артикули отговарят изцяло на изискванията на Възложителя и посочените в заявката видове и количества.

Подписването на Протокола без забележки има силата на приемане на доставката от страна на Възложителя, освен в случаите на „скрити несъответствия“, които не могат да бъдат открити при обикновения оглед на стоката. Приемането на доставката с Приемо-предавателен протокол няма отношение към установените впоследствие в гаранционния срок несъответствия.

Собствеността и риска от случайно повреждане на стоката, предмет на доставката преминава от Изпълнителя върху Възложителя от датата на подписване на протокола за приемане на доставената стока.

Възложителят се задължава да извършва всяко дължимо плащане в срок до 15 (*петнадесет*) дни след получаването на фактура на Изпълнителя за приетата доставка, след представяне на приемо-предавателен протокол за приемане на доставките за съответната заявка.

При констатиране на явни несъответствия страните подписват Констативен протокол, в който подробно се описват констатациите и се посочва срокът, в който да се отстранят несъответствията. Възложителят не дължи заплащане на доставката преди отстраняването на констатираните несъответствия.

Периодичните доставки се извършват в срок до 31.12.2020 г. или до достигане на максимално допустимата Стойност на Договора по чл. 8, в зависимост от това, кое от двете събития настъпи по**-**рано.

Изпълнителят гарантира пълната функционална годност на доставените Стоки. В рамките на гаранционния срок отстранява със свои сили и средства всички повреди,и/или Несъответствия на Стоките, съответно подменя дефектирали части и/или Стоки с нови, съгласно гаранционните условия и Техническото предложение на Изпълнителя. Възложителят изготвя писмено уведомление за констатираното несъответствие (Рекламационно съобщение) и заедно с дефектиралите Стоки го изпраща на указан от изпълнителя адрес. Изпълнителят е длъжен да осигури преглед на дефектиралите стоки и да състави констативен протокол за вида на повредата и/или несъответствието, работите и срокът необходими за отстраняването ѝ в срок от 3 (*три*) работни дни, от получаване на рекламационното съобщение на Възложителя. Срокът за отстраняване на дефектите / подмяна на дефектирали части и за замяна на дефектиралите стоки се посочват от Изпълнителя в Техническото предложение в работни дни, считано от датата на потвърждението за получаване на Рекламационното съобщение на ВЪЗЛОЖИТЕЛЯ **/**неговите представители/ за съответния дефект.

Гаранционният срок на отделните видове артикули се определя от Предложението за изпълнение на поръчката и започва да тече от датата на фактурирането. Всички несъответствия на стоките се отстраняват за сметка на Изпълнителя, като срокът за отстраняване на дефектите е най-много 21 (*двадесет и един*) работни дни от писменото уведомление, а замяната на стоките се извършва до 7(*седем*) работни дни.

„Гаранционен срок“е срокът, в който Изпълнителят се задължава за своя сметка да отстрани всички дефекти и/или недостатъци на доставените от него стоки, с изключение на тези предизвикани от неправилна експлоатация на артикулите и/или неправомерен опит за отстраняване на констатираното несъответствие.

В сроковете на гаранцията дефектиралите стоки се приемат за ремонт или се заменят с нови. Всички несъответствия на стоките се отстраняват за сметка на Изпълнителя. До пълноценното отстраняване на дефекта/повредата, Изпълнителят осигурява на Възложителя оборотна стока от същия или подобен клас, като гаранционният срок на стоката в процес на поправяне се удължава със срока на ремонта.

Техническата спецификация следва да се разглежда като неразделна част от документацията по провеждане на обществената поръчка и условията на Договора.

Органи, от които участниците могат да получат необходимата информация за приложимите правила и изисквания относно: условията на труд: министерство на труда и социалната политика (<https://www.mlsp.government.bg/>), Главна инспекция по труда (<http://www.gli.government.bg/>) и Главна дирекция Пожарна безопасност и защита на населението (<https://www.mvr.bg/gdpbzn>); опазване на околната среда: Министерство на околната среда и водите (<http://www.moew.government.bg/>).

Изготвил:

Инж. Емилия Желязкова

*ст. експерт СКС*